– Jeg er skuffet over at det ikke er høyere valgdeltakelse. Jeg hadde håpet den ville bli atskillig høyere med det bakteppet valget hadde og med den sterke oppslutningen om demokrati og politikk som vi følte ute under valgkampen, sier Navarsete til Aftenposten. Hun varsler nå gjennomgang av hvorfor så mange ikke stemte. – Vi må stille oss spørsmål ved hvorfor vi ikke greier å engasjere flere i lokalsamfunnet når vi vet hvor viktig valgresultatet er for kommunene.